
Alergeni u hrani – Veliko pitanje o bezbednosti hrane

Alergeni u hrani postali su veoma značajno pitanje o bezbednosti hrane koje zahteva pažljivu proceduru sigurnosti hrane za potrošače i zaštitu brenda

Original preuzet od Food Safety, autor Mrs. Katherine M.J. Swanson, Ph.D

Važnost efektivnog programa čišćenja i higijene u procesu mikrobiološke sigurnosti i kvaliteta poznat je od kada je napravljen prvi mlečni proizvod. Kako je rok upotrebe produžen, principi aplikacije čišćenja i higijene postali su izuzetno važni. Zahtev potrošača za novim proizvodima koji se prave na mlečnim linijama, dodali su novi nivo složenosti i nove opasnosti sa kojima se mora upravljati–to su alergeni u hrani. Ovo pitanje je složenije za proizvode kao što su sladoledi koji sadrže različite  čestice.

Po procenama, oko 11 miliona američkih građana je alergično na hranu, uključujući 4-8% dece i 1-2% odraslih. Alergijske reakcije na hranu, po procenama, razlog su za 29.000 dolazaka u ambulante za hitnu pomoć i 150-200 smrtnih slučajeva godišnje i to samo u SAD. Ni jedan proizvodjač ne želi da njihovi proizvodi budu uključeni u ovu statistiku. Razumevanje hrane koja izaziva alergijske reakcije, kontrole koje mogu da smanje rizik i alatke koje mogu verifikovati adekvatnu kontrolu, mogu smanjiti rizik sa kojima se suočavaju mlekare kada prave svoje proizvode koji sadrže različite alergene. 

Definisanje alergija na hranu

Prava alergija na hranu je odgovorni gde imuni sistem organizma preterano reaguje na protein u hrani. Ovo ne treba mešati sa intolerancijom hrane, kao što je intolerancija laktoze koja obuhvata nedostatak enzima ili druge ne-imune uzroke. Alergijske reakcije mogu uticati na kožu (koprivnjače), gastrointestinal (muka, grčevi, dijareja), disajne organe (gušenje) i cirkulaciju (pad krvnog pritiska). U ekstremnim slučajevima može se pojaviti i anafilaksija gde je više organa aktivirano, a smrt može nastupiti za i za nekoliko minuta. 

Svi alergeni u hrani su prirodni proteini koji su veoma otporni na toplotu, proteolizu i pH. Trag količine u česticama na milion (ppm) mogu izazvati reakciju. Osetljivost i specifičnost reakcije varira kod individua i broja prisutnog alergenskog materijala. Izbegavanje alergena je jedina stvar kojom alergična osoba može zaustaviti reakciju. 

U središtu pažnje

Alergija na hranu postoji već vekovima. Nekoliko izveštaja objavljenih kasnih osamdesetih i početkom devedesetih naglašavaju značaj pitanja alergena u hrani i počelo je povlačenje hrane. Trend prema proizvodima sa dodatnom vrednošću i raznolikost proizvoda na tržištu povećao je kombinaciju sastojaka koji se koriste u proizvodima, a to komplikuje proizvodjačima praćenje alergena, stoga je potencijalno izlaganje alergenima povećano. 

Dok je procenat osoba sa dijagnostikovanom alergijom na hranu relativno mali, oni koji misle da su alergični na hranu ili kupuju proizvode za alergične osobe procenjen je na 30% stanovništva. Ovi ljudi su veoma lojalni brendovima i kupuju brendove koju su ranije sa sigurnošću konzumirali. 

Velikih osam alergena

· Kikiriki

· Koštunjavo voće (bademi, orasi, lešnici, itd.)

· Mleko

· Jaja

· Soja

· Riba

· Ljuskari (jastog, kraba, rak, itd.)

· Brašno

Osam prehrambenih proizvoda su odgovorna za preko 90% svih alergijskih reakcija na hranu. To su kikiriki, koštunjavo voće (kao što su bademi, orasi, lešnici...), mleko, jaja, soja, riba, ljuskari i brašno. Postoji oko 160 prehrambenih proizvoda koji takodje mogu izazvati alergijsku reakciju, ali kontrola i regulativna akcija fokusirana je na takozvanih 'Velikih Osam', jer kontrolišući njih kontrolišu se najrasprostranjenije i najjače reakcije. Alergije na soju, mleko, jaja i brašno najčešće su kod dece i obično prerastu osetljivost na ovu hranu. Alergije na ljuskare (škampe, rak, jastog itd.) i ribu obično se javljaju kod odraslih, dok alergije na kikiriki i koštunjavo voće utiču i na decu i na odrasle i traju tokom celog života. 

Kod veoma rafiniranih proizvoda dobijenih od nekih proizvoda koji pripadaju 'Velikoj Osmorci' alergena, moguće je da, tokom prerade, izgube alergena svojstva (gubitak ili denaturacija alergijskog proteina). Na primer, veoma rafinirano sojino ulje nije pokazalo alergijske reakcije.

Kontrola alergena

Postoje tri osnovne strategije kontrole alergena u hrani: 

1) namena, 2) separacija i 3) obeležavanje. 

Za mlekare koje obradjuju samo mleko i mlečne proizvode, namena je odgovor. Mleko je jasno obeleženo i osobe koje su alergične na mleko izbegavaće ovaj proizvod. Medjutim, situacija nije tako jednostavna kod proizvodjača koji prave proizvode kao dodatak mleku. Kada su pića od soje ili sokovi dodati u proizvodnju tečnog mleka, alergeni postaju problem. Pitanja procesa su još kompleksnija sa proizvodima kao što su sladoled koji može sadržati lešnike i čestice sa alergentima. Svaki tip lešnika može imati različite alergen proteine, tako da moraju biti tretirani kao posebni i očigledni alergeni. Filtriranje ili sortiranje istih iz tečnog miksa ne ukljanja sve alergen proteine koji mogu izazvati alergijsku reakciju. 

Kada se pravi proizvod koji sadrži različite alergijske sastojke, plan je suštinski. Iscrpan plan za suzbijanje alergena uključuje mapiranje alergena, kontrolu sastojka, sistem dizajn, model prometa, procesni rad, održavanje, pakovanje i obeležavanje, vremensko planiranje, efektivno čišćenje i trening. 

Mapiranje alergena: Važno je znati gde su alergeni u fabrici i gde se ubacuju u proces. Kada je primarni proizvod alergen u hrani, očigledno će biti prisutan u celoj fabrici. Medjutim, u nekim proizvodima, kao što je sladoled, dodaju se sastojci na različitim nivoima procesa. Mapiranje gde se ovi dodaci prave mogu biti veoma informativni u odredjivanju gde moguća dodirna tačka sa alergenima postaje briga i gde je neophodna kontrola. Na primer, čestice mogu biti dodate u sladoled pre ili posle smrzavanja. Dodavanje posle smrzavanja, ukoliko je moguće, može otkloniti mogućnost  da čestice budu uhvaćene u zamrzivaču. 

Kontrola sastojka: Svaki proizvodjač trebalo bi da ima detaljne informacije od dobavljača o svim komponentama koje ulaze u njihove sastojke kako bi osigurali pravilnu identifikaciju alergena. Takodje, veoma je važno proceniti kako dobavljač kontroliše alergene. Na primer, razumno je proveriti da dobavljač lešnika ne peče različite vrste lešnika u istom ulju, što može dovesti do preklapanja alergena.

Sistem dizajn: Isti higijenski principi koji se primenjuju na mikrobiološku kontrolu, primenjuju se i na kontrolu alergena. Sva oprema mora biti napravljena za lako čišćenje, sa otvorima i inspekcijom kako bi se proverilo da je posao odradjen na pravi način. Dizajn opreme ne bi trebalo da dozvoli akumulaciju mrtvih zona koje se kasnije mogu raspasti tokom sledećeg procesa. Kao što je pomenuto pod mapiranjem alergena, kasnije dodavanje alergena u proces može biti korisno u smanjenju mogućeg preklapanja. Za opremu koju je posebno teško očistiti, korisno je imati paralelne module sa jednim za alergen sastojke. 

Model prometa: Jedan element modela prometa povezan je na dizajn sistem, a to je prelazi proizvodne linije. Mnogi proizvodni sistemi mlekara su zatvoreni, što smanjuje mogućnost da proizvod nehotice upadne u proizvod na traci, otvoreno bure ili rezervoar. Medjutim, pažljiv pregled modela tih alergen proizvoda, sastojaka i ljudi koji rade sa njima, a koji se unose u fabriku, mora biti uradjen kako bi se procenila mogućnost da se ovo dogodi. 

Procesni rad i prepravke: Svi procesni radovi i prepravke moraju jasno biti obeleženi kako bi se identifikovali oni koji sadrže alergene. Kontejneri sa kodovima u boji ili nalepnicama su veoma korisna orudja. Uputstva za korišćenje prepravki moraju biti nalepljene na kontejnerima i/ili sa uputstvom operateru kako bi se osiguralno pravilno korišćenje. Preporučuje se da prepravke koje sadrže jedinstvene alergene trebalo bi da se koriste samo u istoj formulaciji , a to je «precizno u preciznom». Periodični pregled prepravki se preporučuje kako bi se osigurala kontinuirana aplikacija efektivne kontrole alergena.

Održavanje: Tekuće održavanje cele opreme je od velike važnosti kako bi se obezbedio funkcionisanje sistema prema dizajnu, kao i da se tačke prekida proizvoda ne stvaraju. Zbog svega ovoga važno je uključiti personal za čišćenje u alergen sistem dizajn i trening kako bi se uverili da su oni svesni rizika i što je najvažnije, da koriste svoje iskustvo u identifikaciji i dizajnu efektivne kontrole za stvari koje oni posmatraju. 

Pakovanje i obeležavanje: Obeležavanje je primarno orudje kontrole koje potrošač koristi kako bi izbegao konzumaciju hrane sa alergenima. Zbog toga, veoma je važno da informacija na nalepnici precizno identifikuje alergene koji su prisutni u proizvodu. Nova regulativa obeležavanja alergena stupiće na snagu 01.01.2006. Efektivna kontrola nalepnica zahteva pregled svih komponenata u sastojcima gore opisanim, a alergeni moraju pravilno biti identifikovani na nalepnici. Takodje je veoma važno pregledati nalepnice po njihovom izlasku iz štampača kako bi se proverile štamparske greške. Konačno, nalepnicu treba staviti na odgovarajući proizvod. 

Vremensko planiranje: Lokalni sistemi proizvodnje mogu smanjiti potrebu za procenom vremenskog planiranja kao sredstva kontrole za alergene. Nažalost, lokalni sistemi ekonomski izvodljivi za mnoge operatere. Duži proizvodni prometi smanjuju broj prelaza, a time i moguću brigu oko alegena. Proizvodi koji sadrže alergene trebalo bi da se odradjuju na kraju proizvodne sekvence. Prestanak izmedju proizvodnog prometa mora biti jasno definisan kako bi se izbegla mogućnost prisutnosti alergena u neobeleženim proizvodima. Trebalo bi obezbediti vreme za čišćenje izmedju procesa kako bi se izbegao kontakt. 

Čišćenje: Potrebno vreme za čišćenje kako bi se uklonili alergeni, zavisi od složenosti sistema. Kada se procenjuje efektivnost procesa čišćenja za kontrolu alergena, važno je fokusirati se na rezulate, a ne samo na sam proces. Drugim rečima, veoma je bitno potvrditi da procedure koje se koriste uklanjaju alergene. Rastaviti i ručno očistiti svu opremu koja se ne može očistiti potpuno na samom mestu. Dodatne alatke ili opremu kao što su lopatice, kofe, itd. moraju se takodje očistiti. Korišćenje odredjene, bojom kodirane dodatne opreme može pružiti dodatnu sigurnost u kontroli alergena. Takodje i pribor za čišćenje trebalo bi smatrati kao potencijalne izvore alergena. Proverite ove alatke kako biste bili sigurni da rade svoj posao za koji su namenjeni. 

Trening: Trening je ključ održavanja efektivnog programa kontrole alergena. Trebalo bi pokriti sve osnove alergena kako bi bili sigurni da svi zaposleni razumeju prave zdravstvene posledice koje se mogu javiti kao rezultat nepravilnog obeležavanja proizvoda. Rad, istraživanje i razvoj, održavanje i ostalo trebalo bi da budu uključeni u trening. Neke fabrike koristile su sertifikovane ekipe kao motivacioni faktor u kontroli alergena. Dostupni su i video zapisi od organizacija kao što su Food Alergy Research (istraživanje alergena u hrani) i Resource program (resurs program) (www.farrp.org) kao pomoć pri teningu.

Validacija Vašeg čišćenja

Prvi korak u validaciji efektnosti čišćenja je vizuelna inspekcija opreme. Proverite sve delove sistema, uključujući rastavljanje na delove koji nisu tipično sastavljeni. Uradite sve što je potrebno kako biste dobili sistem bez alergena. Bilo koji znak vizuelnog ostatka pokazuje da čišćenje nije dovoljno za uklanjanje alergena. Vizuelno čišćenje može se postići na pouzdanoj bazi, korišćenjem procedure rada sanitarnog standarda (SSOP), alergen specifični test omogućava dodatnu validaciju kako bi pokazao da su alergijski proteini uklonjeni kada je radjeno prema SSOP-u. Tipično, ovo se ne obavlja rutinski zbog troškova, vremenskog zahteva i složenosti rada testa. Opšti ATP testovi, koji su popularni za verifikaciju procedure čišćenja, nemaju traženu osetljivost kako bi omogućili tekuću verifikaciju čišćenja adekvatnih alergena. Medjutim, test kao što je AllerGieneTM, veoma osetljivi nespecifični ATP test, može se koristiti paralelno sa specifičnim alergen testiranjem kako bi se potvrdio proces, a onda korišćen rutinski kako bi se obezbedila tekuća verifikacija da je procedura čišćenja korišćena na ispravan način. Test otkriva mikrobni ATP kao i ATP povezan sa reziduima hrane i može se primeniti samo u mokrom sistemu čišćenja gde se svi ATP uklanjaju. Mnogi Instituti podržavaju istraživanje na ovom području kako bi se nastavilo obezbedjenje instrumenata koje se mogu koristiti za efektnu kontrolu alergena. 

Potreba za efektivnom kontrolom alergena je tekući problem. Pošto potrošači zahtevaju veću raznolikost u proizvodima, izazovi sa kojima se susreću proizvodjači su veći. Medjutim, pažljivo planiranje i obraćanje pažnje na bolje čišćenje i verifikaciju može kontrolisati ovaj problem. 

SUPERLAB je ekskluzivni zastupnik kompanije CHARM za teritoriju Srbije i Crne Gore.

